Það sem ég vil velta fyrir mér hér í kvöld 
 er spurningin; er jafnrétti það sem við viljum,
og það sem við ættum yfir höfuð að vilja?
Germaine Greer um: Náttúrusögu.
Ef við skoðum t.d. górillur, þá sjáum við 
 að karlgórillan (Silfurbakurinn) gerir nákvæmlega ekki neitt.
Frá morgni til kvölds situr hann bara á rassgatinu
Honum er þjónað og öllum verkefnum er komið yfir á aðra.
nema kannski að berja sér á bringu og öskra þegar ógn steðjar að.
Kvendýrin, aftur á móti, sjá um allt. Þær safna mat, sjá 
 um ungviðið og þjóna gamla karlinum þegar hann vill.
Germaine Greer um: Afþreyingu
Af hverju þekkja konur ekki afþreyingu?
Jafnrétti þýðir að konur fara gegn viðteknum venjum.
Þær segja: Ég ætla að smíða bát.
og taka upp stangveiði.
Ég ætla að eyða fimm milljónum króna (GBP 25.000) í stangveiðibúnað,
í nýjan sófa, klámið mitt og sjónvarpstæki.
Svo ætla ég að halda niður á árbakka 
 og gera líf karlanna þar ömurlegt. .
Karla sem eru þar aðallega vegna þess að konur eru ekki þar.
Germaine Greer um: Ástina
Þar leynist mikið ójafnrétti. Körlum líkar ekki við konur.
En konur elska karlmenn.
Og það er okkar mesti veikleiki; við elskum þá.
Við finnum til sektarkenndar fyrir að elska þá, 
sérstaklega þegar þeir eru synir okkar sem við elskum jafnvel meir en dætur okkar.
Germaine Greer um: Vinnustaðamenningu
Á hinn bóginn er fyrirtækjamenningin karlmannleg.
Og karlmennskumenning er menning hruns.
Í hinum karlmannlega heimi er aðeins ein leið; leiðin upp.
Það sem hendir flesta þá sem klífa metorðastigann er að flestir falla niður.
Á endanum verður alltaf einn karlkyns frakvæmdastjóri sem trónir á toppnum.
Einn silfurbakur [karlkyns górilla]
Ungir karlar eru látnir berjast sín á milli.
Og þessi silfurbakur á toppnum, hvað gerir hann?
Hvað gera silfurbakar aftur?
Ekkert.
Á sama hátt gerir framkvæmdastjórinn ekkert. Valdamesti maðurinn í fyrirtækinu, skrifborðið hans er tómt.
stífbónað og tómt.
Vegna þess að hann gerir ekkert. Öllum verkefnum hefur verið komið á undirmenn.
Og þetta ferli endurtekur sig niður allt skipuritið.
Og hvað gerist þegar undirmenn gera vitleysu?
Silfurbakurinn tekur ekki sökina heldur undirmenn hans.
Þetta er tilgangurinn með hinu karllæga fyrirtæki. Þetta er 
 allt óviðráðanlegar aðstæður, það er allt og sumt.
Það eru engar réttlætingar, engin siðræn öfl.
Þegar spurt er; hvers vegna gerir þú þetta, er 
 svarið; vegna þess að ég get þetta.
Vegna þess að þú getur ekki stöðvað mig.
Mér er skítsama þó ég verði óvinsæll svo fremi 
 að ég fari heim með bónusinn minn.
Við erum að glíma við öfl sem ná einstaklingum fram.
Ég kalla þetta karlmennsku og að hluta til er þetta meira að segja reðurlaga.
Skýjakljúfurinn er ein birtingarmynd þessa.
Skrifstofa framkvæmdastjórans er efst og hann hefur sína eigin lyftu,
svo hann þurfi nú ekki að óhreinka sig út á 
 nærveru við eitthvað kvikindi á leið sinni til vinnu.
Germaine Greer um: Konur og vinnu
Svo þá varð nauðsynlegt fyrir litlu konuna að fara út að vinna.
Mest af þessari vinnu var satt að segja ekki þess virði að vinna.
Og þannig er þessu enn háttað.
Konur vinna enn í geirum sem bjóða enga möguleika til starfsframa,
ekkert öryggi eða tryggingar og óásættanlegar vinnuaðstæður.
[ógreinanlegt] ... og ekkert starfsöryggi.
og þær eru þakklátar fyrir þessa vinnu sem 
 þó kemur til viðbótar við hina vinnuna,
ólaunuðu vinnuna sem er meira lýjandi og slítandi en hin.
Verkalýðsfélög og hagsmunasamtök launþega leyfðu þessu að gerast.
Germaine Greer um: Hina vinnandi stétt.
Konur, einkum útivinnandi konur, hafa alltaf verið mikilvægar, sterkar og sjálfstæðar.
Þær hafa alltaf stutt fjölskyldu sína.
Flestar eru þær hagfræðingur fjölskyldunnar. 
Karlinn færir henni launaseðil, hún skammtar honum bjór og fjárhættuspilapeninga.
Germaine Greer um: Kreppu
Hvað er það sem ekki er gott við kreppu?
Við þekkjum kreppu og getum tekist á við hana og það nokkuð vel.
Og við erum hamingjusömust einmitt þá.
[ógreinilegt]
Germaine Greer um: Son þinn.
Ég myndi segja að skilgreining á 'karlmennsku' sé drengurinn þinn þegar hann fæðist.
Þú veist að hann er frábrugðinn. 
Þú veist að sennilega mun hann taka upp stein á ströndinni og henda honum.
Dóttir þín mun ekki gera það.
Hann mun lika taka upp prik og hugsa; vopn.
og þú sagðir honum ekki að líta svo á. Enginn 
 sagði honum það. Þetta er honum í blóð borið.
Sumar dætur gera þetta en það er miklu sjaldgæfara.
þannig að segja mætti að þessi hegðun sé karllæg 
 og meðfædd eins og hegðun hundsins þíns.
Ef við skoðum þau skilaboð sem ungir karlar fá í dag,
sjáum við að þeir sitja undir árásum af hendi hugmyndafræði sem 
 kennir þeim að þeir séu gallagripir af náttúrunnar hendi.
Og þú gætir sagt að það sem konur gera í dag 
 er að hegða sér eins og þær hafi gallaðan litning.
[ógreinilegt]
Þessi fjandsemi í garð karla, sem menning okkar telur jafnvel æskilega,
er stórskaðleg sonum okkar.
Sonum þínum.
Vandamálið er að það sem við segjum, hugsum og finnst um annað fólk,
skilar sér á endanum í því hvernig við komum fram við þetta sama fólk.
og þegar við hættum að hugsa um einstaka 
 hópa fólks sem manneskjur og af mannvirðingu,
verður þetta fólk á endanum að "réttmætum" skotmörkum fyrir skaða og ofbeldi.
Sagan hefur sýnt okkur dæmi um þetta, aftur og aftur.
